EkBass/fiwiki-20250220-pages-articles huggingface dataset:
Itelmeenin kieli

Itelmeenin kieli (aikaisemmin kamtšadaalin kieli) on Venäjällä Kamtšatkan niemimaan eteläosassa asuvien itelmeenien puhuma kieli. Itelmeeniä pidetään kamtšatkalaisena kielenä. Sen suhde tšuktšilaisiin (tšuktšilais- kamtšatkalaisiin eli luoravetlaanisiin) kieliin on kuitenkin kiistanalainen. Eräiden tutkijoiden mukaan kyseessä on isolaattikieli, jonka yhtymäkohdat muihin alueen kieliin ovat syntyneet kontaktivaikutuksen tuloksena. 1700-luvulla Kamtšatkalla puhuttiin ilmeisesti kolmea itelmeeniläisen ryhmän muodostanutta kieltä: itä-itelmeeniä, etelä-itelmeeniä ja länsi-itelmeeniä. Eteläinen kieli hävisi 1900-luvun alkuun mennessä ja itäinen kieli ilmeisesti viimeistään 1920-luvulla. Nykyaikaan saakka on säilynyt vain Ohotanmeren rannalla puhuttu länsi-itelmeeni, joka jakautuu pohjois- ja etelämurteeseen. Pohjoiseen eli Sedankan murteeseen on vaikuttanut voimakkaasti korjakin kieli. Vuoden 1989 väestönlaskennan mukaan Venäjällä oli 2 400 itelmeeniä, joista 562 puhui itelmeeniä äidinkielenään tai toisena kielenään. Vuonna 2002 itelmeenejä laskettiin olleen 3 200 henkeä, joista 385 ilmoitti puhuvansa itelmeeniä. Vuoden 2010 väestönlaskennan mukaan Venäjällä on 82 itelmeenin puhujaa. Itelmeenin kirjakieli luotiin latinalaisen kirjaimiston pohjalta ensimmäisen kerran vuonna 1932. Sitä käytettiin kouluopetuksessa muutaman vuoden ajan. Uusi kyrilliseen kirjaimistoon perustuva aakkosto laadittiin vuonna 1984 ja vahvistettiin vuonna 1988, jolloin ilmestyi myös itelmeeninkielinen aapinen. Sen jälkeen on julkaistu muutamia etelämurteeseen perustuvia oppikirjoja. Kieltä opetetaan kouluissa, Nikolajevsk-na-Amuren opettajaopistossa ja Herzenin pedagogisessa yliopistossa Pietarissa. Itelmeenin kirjaimisto А а Ă ă Б б В в Г г Д д Е е Ё ё Ж ж З з И и Й й К к К’ к’ Ӄ ӄ Ӄ’ ӄ’ Л л Љ љ М м Н н Њ њ Ӈ ӈ О о Ŏ ŏ П п П’ п’ Р р С с Т т Т’ т’ У у Ў ў Ф ф Х х Ҳ ҳ Ц ц Ч ч Ч’ ч’ Ш ш Щ щ Ъ ъ Ы ы Ь ь Ә ә Э э Ю ю Я я Elvyttämistoimista huolimatta itelmeeniä voidaan pitää kuolevana kielenä. Äidinkielenään sitä puhuvat vain vanhukset, kun taas nuoremmat sukupolvet ovat siirtyneet käyttämään venäjää. ==Lähteet== ==Aiheesta muualla== * Endangered Languages of Siberia: The Itelmen Language * Ethnologue: Itelmen * A.P. Volodin: Itelmenski jazyk Luokka:Kamtšatkalaiset kielet Luokka:Venäjän kielet oc:Itelmèn
Viirinumero

Viirinumero on Euroopan maissa ja Kansainyhteisön maissa käytössä oleva tapa identifioida sotalaivaston alukset. Nimitys juontaa juurensa ajalta, jolloin laivueet tai alusten tyypit erotettiin toisistaan erilaisten viirien avulla. Yhdysvalloissa vastaavaa merkintätapaa kutsutaan runkonumeroiksi. Suomen puolustusvoimissa käytetään termiä kylkinumero. Viirinumeroita käytetään, jotta voidaan erottaa toisistaan samannimiset laivat, jotta viestit pysyisivät lyhyempinä ja jotta taistelutilanteessa voidaan erottaa helposti toisistaan samantyyppiset alukset.Netherlands Navy Varhaisin merkintä tunnusviireistä on vuodelta 1350, jolloin brittiamiraali toivoi kapteenien pitävän tunnusviiriä korkeimmassa mastossaan. Vuonna 1653 annettiin muodollinen määräys siitä, että viirit olivat pakollisia, jotta laivaston muodostelmia olisi helpompi hallita taistelutilanteissa. Ehdotus kansainväliseksi kauppalaivojen tunnusviiristöksi julkaistiin 1817. Se otettiin käyttöön Isossa-Britanniassa 1857 ja sitä parannettiin 40 vuotta myöhemmin. Sotalaivojen numeroihin ja kirjaimiin perustuva nimeämiskäytäntö tuli käyttöön Britannian laivastossa 1900-luvun alkuvuosikymmeninä. Kirjaimilla kerrottiin laivojen tyyppi tai kotisatama. == Lähteet == == Aiheesta muualla == Luokka:Merenkulku
Vasara (kustantamo)

Kustannus Oy Vasara oli suomalainen 1930-luvulla Helsingissä toiminut kustannusliike, joka kustansi kansallissosialistista ja juutalaisvastaista kirjallisuutta sekä julkaisi Tapparamies- ja Siniristi-nimisiä lehtiä. Kesällä 1931 perustetun kustannusliikkeen takana olivat muun muassa Viitasaaren kunnanlääkäri, jääkärimajuri Gunnar von Hertzen, jääkärikapteeni Toivo Karanko ja apteekkari Y. W. Jalander (1874–1955). Liikkeen toimitusjohtajana oli vuodesta 1932 Thorvald Oljemark, joka perusti Arvi Kalstan kanssa 1933 kansallissosialistisen Suomen Kansan Järjestön. Kustannusliike oli nimetty luultavasti saksalaisen Hammer-Verlag-kustannusyhtiön esimerkkiä käyttäen. Kustannusyhtiön alkuvuosien suurin osakkeenomistaja Jalander omisti Helsingin Leijona-apteekin Korkeavuorenkadun ja Ratakadun kulmassa, ja hän oli perustanut Oy Merijal Ab:n teknokemian tehtaan Ouluun 1915 ja lääketehdas Leon Helsinkiin 1922. Tapparamies-lehti ilmestyi 1931–1933 ja Siniristi-lehti vuoden 1933 lopulta vuoteen 1939. Lehtien päätoimittajia olivat Tauno E. Einiö 1931–1933, Tahvo Liljeblad loppuvuoden 1933, Toivo T. Karanto 1934–1938, Y. W. Jalander 1938–1939 ja viimeksi Björn Smeds. Kustannus Oy Vasara julkaisi muun muassa 1939 Martti Lutherin juutalaisvastaisen teoksen Juutalaisista ja heidän valheistaan. Muita Vasaran kustantamia teoksia olivat Luettelo Suomen vapaamuurareista (1933), Theodor Fritschin Rahavaltiaiden synnit: eräs tilinteko (1935), Adolf Hitlerin Puhe valtiopäivillä Berlinissä toukokuun 21 päivänä 1935 (1935) ja Hans Hauptmannin Saatanan muistelmat: historiallinen satiiri XIX:nneltä ja XX:nneltä vuosisadalta (1936). == Lähteet == * Luokka:Entiset suomalaiset kirjankustantamot Luokka:Kansallissosialismi
Loch Ewe

Loch Ewe () on merenlahti (loch tai lough) Ross ja Cromartyn hallintoalueen () länsirannikolla Luoteis-Ylämaassa Skotlannissa. Toisen maailmansodan aikana syvää mutta suojaisaa lahtea käytettiin laivaston saattueiden kokoontumispaikkana, sillä sen kapean suun takia lahdelle oli helppo suojautua vihollisen sukellusveneiltä. Laivastolla on edelleen toimintaa lahdella, ja Natolla on siellä laivaston polttoaineiden tankkauspaikka. Neljän mailin mittainen Loch Eween laskeva Ewe-joki yhdistää kolmetoista muuta loch- muodostumaa toisiinsa. Nämä ovat: *Loch Maree *Loch Fada *Loch Garbhaig *Loch Coulin *Loch Clair *Loch Tollie *Loch Kernsary *Loch Ghiuragarstidh *Loch Mhic'llle Rhiabhaich *Loch a'Bhaid-Luachraich *Loch Sguod *Loch an t-Slagain *Loch Drainc == Lähteet == == Aiheesta muualla == Luokka:Ylämaa (hallintoalue)
In My Own Words

__NOTOC__ In My Own Words on yhdysvaltalaisen R&B-artisti; Ne-Yon ensimmäinen studioalbumi. Albumi julkaistiin 28. helmikuuta 2006 Def Jam -levy-yhtiön kautta. == Myynti == Albumi sijoittui ilmestymisviikollaan Billboard 200 -listan ensimmäiselle sijalle ja myi 301,000 kappaletta. Nyt albumia on myyty 1,6 miljoonaa kappaletta Yhdysvalloissa ja 2 miljoonaa maailmanlaajiusesti. == Kappaleet == == Arvostelut == * AllMusic: AllMusic review * Entertainment Weekly: B–Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2006 esikoisalbumit Luokka:Ne-Yon albumit
Giants Nördlingen

Giants Nördlingen Basketball AG on nördlingenläinen koripalloseura. == Historia == Monilajiseura TSV 1861 Nördlingen perusti koripallojoukkueen vuonna 2007. Joukkue pääsi pelaamaan Pro A:han kaudelle 2007–2008 ja voitti sen. Villin kortin avulla joukkue sai oikeuden pelata Basketball-Bundesligassa kaudella 2008–2009. Ensimmäisellä pääsarjakaudellaan joukkue sijoittui kuudenneksitoista ja vältti näin putoamisen. Kesällä 2009 seura kuitenkin vetäytyi pääsarjasta taloudellisin syin ja siirtyi pelaamaan Pro A:han. == Lähteet == == Aiheesta muualla == *Virallinen kotisivu *Eurobasket.com Luokka:Saksalaiset koripalloseurat Luokka:Baijerin urheilu Luokka:Vuonna 2007 perustetut urheiluseurat
Friedrich Guggenberger

Friedrich Guggenberger (6. maaliskuuta 1915 – 13. toukokuuta 1988) oli menestyksekäs saksalainen sukellusveneen päällikkö toisessa maailmansodassa, ja kohosi myöhemmin kontra-amiraaliksi Bundesmarinessa. Hänen uransa sukellusveneen komentajana kesti vuodesta 1940 heinäkuussa 1943 tapahtuneeseen vangitsemiseensa saakka. Guggenberger upotti aluksineen 17 alusta ja yhteensä 66 848 bruttotonnia sekä vaurioitti lisäksi 6 003 bruttotonnia. Hän oli aluksineen myös vastuussa tukialus HMS Ark Royalin uppoamisesta marraskuussa 1941. Ansioistaan hänelle myönnettiin Rautaristi tammenlehvien kera. Luokka:Kriegsmarine Luokka:Vuonna 1915 syntyneet Luokka:Vuonna 1988 kuolleet Luokka:Saksalaiset amiraalit
Mitä wicca on?

Mitä wicca on? on uskontotieteilijä Titus Hjelmin toimittama artikkelikokoelma wiccasta. Teos ilmestyi Liken kustantamana 2005. 2\. painos 2007 (Like- pokkari). == Lähteet == == Aiheesta muualla == * Johanna Virtanen: Ensimmäistä kertaa suomalaisesta wiccasta. Seita 3/2005. * Jussi Ahlroth: Onko wicca uskontoa vai ei? Helsingin Sanomat 15.5.2005. * Teemu Taira: Ennakkoluulojen oikomista ja mausteohjeita. Agricolan kirja-arvostelut 1.4.2005. Luokka:Kirjat wiccasta Luokka:Suomalaiset tietokirjat Luokka:Vuoden 2005 kirjat
Hidayet Türkoğlu

Hidayet ”Hedo” Türkoğlu (s. 19. maaliskuuta 1979 Istanbul) on turkkilainen kilpauransa päättänyt koripalloilija. 208 cm pitkä Türkoğlu pelasi NBA:ssa lähes tuhat ottelua ja voitti Turkin maajoukkueessa MM- ja EM-hopeaa. == Ura == Türkoğlu pelasi ennen ammattilaisuraansa Efes Pilsenin juniorijoukkueissa. Vuonna 1997 hän pääsi mukaan edustukseen ja pelasi joukkueessa neljä vuotta. Vuonna 2000 Sacramento Kings varasi hänet NBA:han numerolla 16. Türkoğlu pelasi joukkueessa kolme kautta kunnes siirtyi San Antonio Spursiin. Hän pelasi Spursissa ainoastaan yhden kauden ja siirtyi kauden 2003–2004 päätteeksi seuraansa Orlando Magiciin. NBA finaaliin ja häviöön Los Angeles Lakersia vastaan päättyneen kauden 2008–2009 jälkeen Türkoğlu siirtyi Toronto Raptorsin riveihin. Türkoğlu ei ollut tyytyväinen kauteensa Raptorsissa ja vaihtoikin kesällä 2010 Phoenix Sunsiin. Joulukuussa 2010 hänet myytiin Orlando Magiciin. Helmikuussa 2013 Türkoğlu sai NBA:lta 20 ottelun pelikiellon anabolisten steroidien käytöstä. Türkoğlu ilmoitti päättävänsä pelaajauransa marraskuussa 2015 ja siirtyvänsä työskentelemään Turkin koripalloliittoon.http://www.nba.com/magic/news/hedo-turkoglu-announces- retirement-nbahttp://www.suomikoris.com/2015/11/13/lahes-tuhannen-nba-pelin- veteraani-paattaa-uransa-jatkaa-lajin-parissa-eri-tavalla/ == Lähteet == == Aiheesta muualla == * NBA:n pelaajaprofiili Luokka:Turkkilaiset koripalloilijat Luokka:Dopingrikkomuksesta tuomitut turkkilaiset Luokka:Dopingrikkomuksesta tuomitut koripalloilijat Luokka:Vuonna 1979 syntyneet Luokka:Elävät henkilöt
Year of the Gentleman

Year of the Gentleman on yhdysvaltalaisen R&B-artisti; Ne-Yon kolmas studioalbumi. Albumi julkaistiin 11. syyskuuta 2008. Albumin tuotti Def Jam. == Kappaleet == # # # # # # # # # # # # === Bonuskappaleet === * (UK iTunes Pre-Order/UK/Australia/Japani) * (US iTunes/Japani) * (US iTunes Pre- Order/Japanese re-release) * (Brasilia) * (Brasilia/Australia) * (Brasilia) == Listasijoitukset == Lista (2008) Lista sijoitus Australian Albums ChartNe-Yo - Year Of The Gentleman - Music Charts αCharts. Accessed September 25, 2008. 7 Greek Albums Chart 11 Austrian Albums Chart 41 Belgium Albums Chart 35 Canadian Albums ChartCanoe -- Jam! Music SoundScan Charts 4 Dutch Albums Chart 26 French Albums Chart 24 German Albums Chart 22 Irish Albums Chart 13 Italian Albums Chart (FIMI) 22 Japanese Oricon Album Chart 2 New Zealand Albums Chart 6 Swiss Albums Charts 9 UK Albums ChartBBC - Radio 1 - Chart Show - The UK Top 40 Albums 2 U.S. Billboard 200 2 U.S. Billboard Top R&B;/Hip-Hop Albums 1 == Arvostelut == * Allmusic: Allmusic review * Entertainment Weekly: B+Entertainment Weekly: Album review * Rolling Stone: Rolling Stone: Album review == Lähteet == Luokka:Ne-Yon albumit Luokka:Vuoden 2008 albumit
Robert O’Brien

Robert O’Brien (11. huhtikuuta 1908 – 10. helmikuuta 1987) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1952, Belgian GP:hen. Hän ajoi kilpailussa maaliin kuusi kierrosta kärjen takana, mutta ei saanut sijoitusta. O'Brien lähti lähtöruudusta 22. Vuosi Talli Valmistaja Moottori 1 2 3 4 5 6 7 8 Sijoitus Pisteet 1952 Robert O'Brien (yksityinen Gordini) Simca-Gordini Type 15 Simca-Gordini S4 SUI 500 BEL NC FRA GBR GER NED ITA - 0 ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1908 syntyneet Luokka:Vuonna 1987 kuolleet
Danny Ongais

Daniel 'Danny' Ongais (21. toukokuuta 1942 Kahului, Maui, Havaiji – 26. helmikuuta 2022) oli yhdysvaltalainen F1-kuljettaja. Hän osallistui kuuteen F1-osakilpailuun kausilla 1977–1978 ollen parhaimmillaan seitsemäs Kanadan GP:ssä 1977. == Ura == Ongais on ainoa havaijilainen, joka on osallistunut Indianapolis 500-, moottoripyörä-, urheiluauto-, F1- ja Drag Racing -kilpailuihin. Vuosina 1963–1964 Ongais voitti American Hot Rod Assosiationin AA Gas Dragster -mestaruuden ja vuonna 1965 National Hot Rod Assosiationin AA Dragster -sarjan mestaruuden. Radoilla Ongais sai ajotyylistään lempinimen "On the Gas". Häntä kutsuttiin myös nimillä "Lentävä Havaijilainen" sekä "Hiljainen Havaijilainen", joista jälkimmäinen juontui hänen tyylistään keskittyä ajamiseen eikä hän paljastanut paljoa yksityiselämästään edes tallipäällikölleen. Vuonna 1996 Ongais osallistui 53-vuotiaana viimeiseen Indianapolis 500 -kilpailuunsa ollen seitsemäs. Hän joutui pahaan onnettomuuteen vuoden 1981 kilpailussa murtaen kätensä ja jalkansa. Ongais ei koskaan voittanut Indy 500 -kilpailua. Hän oli parhaimmillaan neljäs vuoden 1979 Indianapolis 500 -kilpailussa. Ongais valittiin Amerikkalaisen Moottoriurheilun Hall of Fameen vuonna 2000. Hänet rankattiin sijalle 39 vuosien 1951–2000 Top 50 National Hot Rod Assosiation kuljettajista. Ongais voitti myös Daytonan 24 tunnin ajon urallaan. == Formula 1 -tulokset == Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet 1977 Interscope Racing Penske PC4 Cosworth V8 ARG BRA RSA USW ESP MON BEL SWE FRA GBR GER AUT NED ITA USA Kesk. CAN 7 JPN - 0 1978 Team Tissot Ensign Ensign N177 Cosworth V8 ARG Kesk. BRA Kesk. RSA - 0 1978 Interscope Racing Shadow DN9 Cosworth V8 USW DNPQ MON BEL ESP SWE FRA GBR GER AUT NED DNPQ ITA USA CAN - 0 ==Lähteet== Luokka:Yhdysvaltalaiset Formula 1 -kuljettajat Luokka:NASCAR-kuljettajat Luokka:Vuonna 1942 syntyneet Luokka:Vuonna 2022 kuolleet
Aznakajevon piiri

Aznakajevon eli Aznaqayn piiri (, tataariksi Азнакай районы, Aznaqay rayonı) on paikallinen itsehallintoalue Tatarstanin tasavallassa Venäjällä. Se sijaitsee tasavallan itäosassa Baškortostanin vastaisella rajalla. Vuonna 1931 perustetun piirin pinta-ala on 2 141 neliökilometriä ja asukkaita on 30 000 henkeä (vuonna 2009). Piirin keskus on Aznakajevon kaupunki, joka muodostaa erillisen hallinnollisen yksikön. Aznakajevon piiriin kuuluu Aktjubinskin kaupunkimainen taajama sekä 26 maalaiskuntaa: Agerze, Alkejevo, Asejevo, Baltatševo, Birjutševka, Iljabkovo, Kakre-Jelga, Karamaly, Malbaguševo, Masjagutovo, Mikulino, Sapejevo, Sarly, Suhojaš (keskupaikka Bolšoi Suhojaš), Tatarski Šugan, Toikino, Tšalpy, Tšemodurovo, Tšubar-Abdulovo, Tumutuk, Urazajevo, Urmanajevo, Ursajevo, Utšalle, Vahitovo (keskuspaikka Pobeda) ja Verhneje Stjarle. Teollisuus on keskittynyt Aznakajevon kaupunkiin. Seudulla on öljyntuotantoa, metalli-, elintarvike- ja kevyttä teollisuutta. Maataloudessa viljellään vehnää, tattaria, auringonkukkaa, sokerijuurikasta, maissia ym. Karjatalous tuottaa maitoa, naudan- ja lampaanlihaa. Lisäksi harjoitetaan mehiläistenhoitoa. Piirin alueella sijaitsevat Tšatyr-Taun ja Vladimirski sklonin luonnonsuojelualueet. Paikallislehtenä ilmestyy tataarin- ja venäjänkielinen Majak. ==Lähteet== ==Aiheesta muualla== * Aznakajevon piirin sivusto Luokka:Tatarstanin piirit
Ray Collins

Ray Collins voi tarkoittaa seuraavia henkilöitä: * Ray Collins, yhdysvaltalainen näyttelijä * Ray Collins, yhdysvaltalainen muusikko * Ray Collins, yhdysvaltalainen amerikkalaisen jalkapallon pelaaja * Ray Collins, baseballpelaaja
Tank (yhtye)

Tank on brittiläinen heavy metal -yhtye, jonka perusti vuonna 1980 Algy Ward. kitaristit Mick Tucker liittyi yhtyeeseen vuonna 1983 ja Cliff Evans vuonna 1984. Yhtye on luokiteltu britti-hevin uuteen aaltoon. Vuodesta 1987 alkaen yhtye oli kaksitoista vuotta tauolla, mutta palasi esiintymislavoille vuonna 1997. Vuonna 2003 yhtyeen perustajajäsen Ward jätti yhtyeen. Tästä vuoden kuluttua Tankin koko tuotanto julkaistiin uudelleen, jonka seurauksena yhtyeelle tuli kysyntää keikkarintamalla. Kitaristit Evans ja Tucker kokosivat yhtyeen uudelleen ja myös Algy Ward kokosi oman Tank kokoonpanon. Molemmat kokoonpanot ovat julkaisseet uusia levyjä samalla nimellä. == Diskografia == === Albumit === * Filth Hounds of Hades (1982) * Power of the Hunter (1982) * This Means War (1983) * Honour and Blood (1984) * Tank (1987) * Still At War (2002) * Sturmpanzer (2018) === Singlet === * "Don't Walk Away" (1981) * "(He Fell in Love with a) Stormtrooper" (1982) * "Turn Your Head Around" (1982) * "Crazy Horses" (1982) * "Echos of a Distant Battle" (1983) === Kokoelmat ja livealbumit === * Armour Plated (1985) * The Return of the Filth Hounds Live (1998) * War of Attrition (live '81) (2001) * The Filth Hounds of Hades - Dogs of War 1981–2002 (2007) == Lähteet == Luokka:Brittiläiset metalliyhtyeet
Aksubajevon piiri

Aksubajevon eli Aqsubayn piiri (, tataariksi Аксубай районы, Aqsubay rayonı) on paikallinen itsehallintoalue Tatarstanin tasavallassa Venäjällä. Se sijaitsee tasavallan eteläosassa. Vuonna 1930 perustetun piirin pinta-ala on 1 440 neliökilometriä ja asukkaita on 32 200 henkeä (vuonna 2009). Piirin hallinnollinen keskus on Aksubajevon kaupunkimainen taajama. Sen lisäksi siihen kuuluu 20 maalaiskuntaa: Balovo (keskupaikka Novoje Uzejevo), Jemelkino, Karasa, Krivoozerki, Mjud, Novaja Kiremet, Novoje Aksubajevo, Novoje Ibraikino, Savruši (keskupaikka Staryje Savruši), Staraja Kiremet, Staroje Ibraikino, Staroje Ilderjakovo, Staroje Timoškino, Staroje Uzejevo, Staryi Tatarski Adam, Staryje Kijazly, Štšerben, Suntšelejevo, Trudoljubovo ja Urmandejevo (keskupaikka Savgatševo). Seutu kuuluu metsäarovyöhykkeeseen. Pinnanmuodostukseltaan se on pienten jokilaaksojen halkomaa tasankoa. Suurimmat joet ovat Bolšaja ja Malaja Sultša. Metsät muodostavat 21 % pinta- alasta. Hyötykaivannaisia ovat hiekkakikivi, savi, turve, merkeli, kalkkikivi, öljy ja bitumi. Piirikeskuksesta on 210 kilometriä matkaa tasavallan pääkaupunkiin Kazaniin. Väestöstä 44,3 % on tšuvasseja, 38,5 % tataareja ja 16,5 % venäläisiä. Tärkein elinkeino on maatalous, joka on keskittynyt maidon ja lihan tuotantoon. Lisäksi viljellään ruista, vehnää, kauraa, sokerijuurikasta ja perunaa. Seudulla on myös öljy-, metsä- ja elintarviketeollisuutta. Piirissä toimii neljä kansanteatteria, tanssiyhtye, tšuvassilainen folkloreyhtye Ujav sekä tataarien, tšuvassien ja venäläisten kansalliset kulttuurikeskukset. Alueella on 3 kirkkoa ja 23 moskeijaa. Nähtävyyksiä ovat kotiseutumuseo sekä kirjailijoille Hasan Tufanille ja Gaziz Kašapoville omistetut museot. ==Lähteet== ==Aiheesta muualla== * Aksubajevon piirin sivusto Luokka:Tatarstanin piirit
Ian Stannard

Ian Stannard (s. 25. toukokuuta 1987 Milton Keynes) on brittiläinen rata- ja maantiepyöräilijä, joka kilpaili maantiepyöräilyssä ammattilaisena 2008–2020. == Maantiepyöräily == Stannard aloitti vuonna 2007 T-Mobile-joukkueessa harjoittelijana. Jo vuotta myöhemmin hän oli ammattilaisjoukkue Landbouwkrediet-Tönissteinerin ajajana sijoittuen muun muassa kolmanneksi Britannian ympäriajon kokonaiskilpailussa. Tämäkin pesti kesti vain yhden kauden verran, sillä vuodeksi 2009 hän liittyi uuteen ISD-joukkueeseen, jossa hän oli mukana muun muassa Italian ympäriajossa 2009. Kaudeksi 2010 hän siirtyi uuteen Team Sky -joukkueeseen (sittemmin Ineos), jota edusti uransa loppuun saakka. Hän voitti Itävallan ympäriajon viidennen etapin 2011 ja maantieajon Britannian-mestaruuden 2012. Milano – San Remo -klassikossa 2013 hän oli kuudes. Hän voitti Omloop Het Nieuwsblad -kilpailun 2014 ja 2015. Hän sijoittui 2016 kolmanneksi sekä E3 Harelbeke -kilpailussa että Pariisi–Roubaix-klassikossa ja voitti Britannian ympäriajon kolmannen etapin. Vuonna 2017 hän voitti Herald Sun Tourin neljännen osuuden ja 2018 Britannian ympäriajon seitsemännen etapin. == Ratapyöräily == Stannard on menestynyt myös ratapyöräilyssä. Hän on voittanut Euroopan-mestaruuden joukkuetakaa-ajossa sekä junioreiden sarjassa 2005 että alle 23-vuotiaiden sarjassa 2006. Junioreiden MM-kilpailussa hän sai joukkuetakaa-ajossa hopeaa 2005. Lisäksi hän on voittanut Britannian-mestaruuskilpailuissa 2006 hopeaa joukkuetakaa- ajosta sekä pronssia 20 kilometrin kilpailusta. Kansainyhteisön nuorten mestaruuskilpailuissa 2004 hän sai kultaa maantiepyöräilyn aika-ajossa sekä pronssia ratapyöräilyn takaa-ajossa ja linja-ajossa 2004. == Lähteet == Luokka:Englantilaiset maantiepyöräilijät Luokka:Englantilaiset ratapyöräilijät Luokka:Vuonna 1987 syntyneet Luokka:Elävät henkilöt
Dario Cataldo

Dario Cataldo (s. 17. maaliskuuta 1985 Lanciano) on italialainen maantiepyöräilijä, joka kilpaili ammattilaisena vuosina 2007–2024. Ammattilaisuransa jälkeen hän on toiminut apulaisjoukkueenjohtajana XDS Astana Teamissa. Cataldo voitti amatöörivuosinaan nuorten Italian ympäriajon, Baby Giron 2006. Hänen ammattilaisuransa suurimmat saavutukset ovat aika-ajon Italian-mestaruus 2012, saman vuoden Espanjan ympäriajon 16. etapin voitto sekä Italian ympäriajon 15. etapin voitto 2019. Hän voitti G.P. Beghelli -ajon 2010, oli kolmas Rund um den Henninger Turm -kilpailussa 2007 sekä voitti 2. ja 7. etapin Tour de l'Avenirissa samana vuonna. Settimana Internazionale di Coppi e Bartali -ajossa hän voitti 4. etapin 2014. Hän sijoittui 12:nneksi Italian ympäriajon kokonaiskilpailussa sekä 2011 että 2012. Italian ympäriajossa 2017 hän oli neljästoista. Hän sijoittui Italian ympäriajossa toiseksi 11. osuudella 2010 ja 14. osuudella 2014. Hän voitti Critérium du Dauphinén mäkikirikilpailun 2018 == Lähteet == *Dario Cataldo cyclingarchives.com-tietokannassa === Viitteet === Luokka:Italialaiset maantiepyöräilijät Luokka:Vuonna 1985 syntyneet Luokka:Elävät henkilöt
Román González

Román Alberto González Luna (17. kesäkuuta 1987, Managua) on nicaragualainen ylemmän kärpässarjan nyrkkeilijä ja WBC-liiton hallitseva mestari. González on voittanut uransa aikana valtaliiton mestaruusvyön neljässä eri painoluokassa: Korsisarjassa WBC liiton mestaruusvyön, alemman kärpässarjan mestaruusvyön, kärpässarjan mestaruusvyön ja ylemmän kärpässarjan mestaruuden. Nyrkkeilykehään Gonzalez astui ensimmäisen kerran 16-vuotiaana.http://ammattinyrkkeily.net/nyrkkeily.php/nyrkkeily.php?main=sahkeet⊂=2009-06-09-03-Rom%E1n%20Gonz%E1lez%20puolustaa%20titteli%E4%E4n Mestaruuden González voitti 15. lokakuuta 2008 japanilaiselta Yutaka Niidalta teknisellä tyrmäyksellä kamppailun vanhettua neljänteen eräänsä. Tämän jälkeen González on puolustanut mestaruuttaan kerran. Mestaruuden voitettuaan González siirtyi kärpässarjaan, jossa voitti Miguel Tellezin kamppailun vanhettua kolmanteen eräänsä. Tämän jälkeen González palasi korsisarjaan, jossa puolusti WBA-liiton vyötä Francisco Rosasia vastaan voittaen tämän hajaäänituomiolla täysien erien jälkeen. Vuoden 2009 heinäkuussa González puolusti mestaruuttaan japanilaista kolmesti urallaan hävinnyttä Katsunari Takayamaa vastaan voittaen tämän kaikin tuomariäänin täysien erien jälkeen. Taakyama on entinen korsisarjan WBC-liiton mestari. 30\. tammikuuta 2010 González puolusti mestaruutta Ivan Menesesiä vastaan voittaen luovutuksella neljännessä erässä. Takayma ottelun jälkeen González on puolustanut mestaruutta neljästi voittaen tuoreimmassa ottelussa Manuel Vargasin kaikin tuomariäänin 12-eräisen ottelun päätteeksi. ==Lähteet== == Aiheesta muualla == *boxrec.com Luokka:Nicaragualaiset nyrkkeilijät Luokka:Vuonna 1987 syntyneet Luokka:Elävät henkilöt
Operaatio Style

Operaatio Style oli peitenimi toisen maailmansodan Maltan saattueelle Gibraltarilta Maltalle 30. heinäkuuta – 4. elokuuta 1941. == Tausta == Operaatio Substancessa aiheutuneiden alustappioiden vuoksi 92 upseeria ja 1714 miehistönjäsentä oli edelleen Gibraltarilla. Leinster oli ajanut karille heti satamasta lähdettäessä, jolloin 50 upseerin ja 864 miehistönjäsenen matka oli keskeytynyt . Matkan aikana olivat vaurioituneet risteilijä HMS Manchester, hävittäjät HMS Forester, HMS Avon Vale ja HMS Eridge, joiden mukana oli Gibraltarille palannut 42 upseeria ja 850 miehistönjäsentä. Näiden joukkojen siirtäminen Maltalle oli operaatio Style.Page, Christopher (toim.) s. 152 == Operaatio == Force H:sta koottu suojausosasto lähti merelle 30. heinäkuuta 1941. Osastossa olivat HMS Ark Royal, HMS Renown, HMS Nelson ja viisi hävittäjää. Saattue (Force X) koostui risteilijöistä HMS Hermionesta, HMS Arethusasta, miinalaiva HMS Manxmanista sekä hävittäjistä HMS Sikh ja HMS Lightning. Force X kuljetti 70 upseeria ja 1676 miehistönjäsentä sekä 130 tonnia tarvikkeita. Matkalla HMS Hermione ajoi Italian laivaston sukellusveneen Tembienin päälle upottaen aluksen.Woodman, Richard s. 212 == Harhautusoperaatiot == Force H:n komentaja vara-amiraali Somerville oli suunnitellut harhautusoperaation pitääkseen Italian laivaston poissa Sisilian kapeikosta 1. elokuuta Force X:n kulkiessa sen lävitse. Hävittäjä HMS Maori oli saanut tehtäväkseen pommittajaa 1. elokuuta Porto Contea Sardiniassa ja hävittäjä HMS Cossack kävi näyttäytymässä Algheron edustalla, jonne HMS Ark Royalin lentokoneet iskivät vielä samana päivänä.Page, Christopher (toim.) s. 152–153 == Operaation päätös == Force H:n suojausosasto näyttäytyi Baleaareilla, jolloin Force X matkasi täyttä vauhtia kohti Maltaa. Force X pääsi perille 2. elokuuta aamulla kello 09.00. Osasto aloitti paluumatkansa Gibraltarille vielä samana iltapäivänä kello 16.00.Page, Christopher (toim.) s. 153 Kumpikin osasto palasi 4. elokuuta Gibraltarille. ==Lähteet== * * === Viitteet === Luokka:Toisen maailmansodan sotilasoperaatiot Luokka:Vuoden 1941 sotahistoria Luokka:Välimeren, Lähi-idän ja Afrikan sotatoimialue toisessa maailmansodassa
Pia

Pia voi tarkoittaa seuraavia asioita: *Pia, naisen etunimi, suomessa myös muodossa Piia *Pakistan International Airlines, jonka tunnettu lyhenne on PIA *Pia, sukunimenä: ** Secondo Pia (1855-1941), italialainen juristi ja amatöörivalokuvaaja
Operaatio Hide

Operaatio Hide oli peitenimi toisen maailmansodan Maltan saattueelle Aleksandriasta ja Maltalta Gibraltarille 20.-24. joulukuuta 1940. == Operaatio == Vara-amiraali Somervillen Force H purjehti 20. joulukuuta Gibraltarilta länteen hämätäkseen Espanjan puolella olevia vakoojia matkan todellisesta suunnasta. Puolitoista tuntia myöhemmin osaston viisi hävittäjää HMS Duncanin johdolla aloittivat purjehduksen suoraan itään taloudellisinta nopeutta. Pääosasto, johon kuuluivat Somervillen lippulaiva taisteluristeilijä HMS Renown, lentotukialus HMS Ark Royal, risteilijä HMS Sheffield sekä hävittäjät HMS Faulknor, HMS Forester, HMS Fury, HMS Firedrake, HMS Fortune ja HMS Foxhound, jatkoivat matkaansa tehden lenkin länteen.Woodman, Richard s. 107 Pääosasto tavoitti 21. joulukuuta edeltä lähetetyt viisi hävittäjää, jotka samalla tankattiin raskaammista aluksista. Samana iltana hävittäjät HMS Duncan, HMS Encounter, HMS Ilex, HMS Jaguar ja HMS Hyperion nostivat nopeutensa 26 solmuun suorittaakseen operaatio Seekin, jonka tarkoituksena oli pakottaa italialaiset sukellusveneet sukeltamaan. Tehtävän tarkoituksena oli poistaa uhka Skerkin kapeikosta, josta taistelulaiva HMS Malaya, kaksi suojana ollutta hävittäjää sekä kaksi Clan Linen tyhjää rahtilaivaa Clan Forbes ja Clan Fraser purjehtivat kohti länttä. Italialainen sukellusveneen Serpenten laukaisema torpedo osui 22. joulukuuta hävittäjä HMS Hyperioniin, joka jouduttiin ottamaan hinaukseen. Hinaava HMS Ilex ja hinattava joutuivat liian lähelle Pantelleriaa vaarantaen alukset, jolloin Välimeren laivaston komentaja antoi käskyn HMS Janukselle upottaa HMS Hyperion ja vapauttaa siten HMS Ilex hinaustehtävästä.Woodman, Richard s. 107–108 HMS Malayan mukana saapunut osasto tapasi 23. joulukuuta Force H:n, jolloin HMS Sheffield yhdessä viiden hävittäjän kanssa jätettiin suojaamaan hitaampia (13 solmua)rahtialuksia ja loppuosa osastosta nosti vauhtinsa 18 solmuun suunnaten Gibraltarille. Pääosasto saapui 24. joulukuuta aamupäivällä ja loppuosasto iltapäivällä.Woodman, Richard s. 108 ==Lähteet== * ===Viitteet=== Luokka:Toisen maailmansodan sotilasoperaatiot Luokka:Vuoden 1940 sotahistoria
Horrea

Horrea (lat., mon.; yks. horreum) oli Rooman valtakunnassa varastotila, jossa säilytettiin varsinkin viljaa, mutta myös mausteita, oliiviöljyä, viiniä tai muita ylellisyystarvikkeita. Viljavarastoja rakennettiin suurten kaupunkien läheisyyteen, ja niistä tunnetuimpia olivat Ostiaan 100-luvulla rakennetut kaksikerroksiset horreat. == Lähteet == Luokka:Rooman valtakunnan talous
Horreum

Horreum (lat.) voi viitata seuraaviin: * horreum (mon. horrea), viljavarasto tai muu varastorakennus Rooman valtakunnassa * Horraon (lat. Horreum), antiikin aikainen kaupunki Epeiroksessa Kreikassa.
Sani Bečirovič

Sani Bečirovič (s. 19. toukokuuta 1981 Maribor) on slovenialainen koripalloilija, jonka nykyinen seurajoukkue on Türk Telekom BK. == Ura == === Seurajoukkueet === Bečirovič aloitti uransa KK Bistricaan joukkueessa, jossa hän teki debyyttinsä edustusjoukkueen kanssa kaudella 1995–1996. Hän siirtyi seuraavaksi kaudeksi Maribor Ovniin, josta hän siirtyi vuoden jälkeen Zlatorog Laškoon. Zlatorog Laškossa Bečirovič pelasi kaksi kautta kunnes siirtyi Slovenian suurseuraan KK Union Olimpijaan. Kaudella 2000–2001 Bečirovič siirtyi Euroopan huippujen joukkoon tehtyään Euroliigassa 20,7 pistettä ottelua kohden. Union Olimpijassa hän myös voitti Slovenian mestaruuden ja kaksi Slovenian Cupia. Hänen oli tarkoitus myös osallistua vuoden 2000 NBA:n varaustilaisuuteen, mutta hän veti nimensä pois viime hetkellä. Kaudeksi 2001–2002 hän siirtyi Eurooppaan ja Virtus Bolognaan. Bečirovič kärsi polvivaivoista, joiden takia hänet lopulta poistettiin joukkueesta marraskuussa 2002, kun hän ei ollut pystynyt pelaamaan kauden aikana. Bečirovič lähti takaisin Sloveniaan ja meni KK Krkaan. Kauden 2003–2004 jälkeen hän teki paluun Italiaan Casti Group Varesen paidassa. Varesesta hän lähti Climamio Bolognaan, josta Bečirovič siirtyi edelleen Panathinaikosiin. Hän voitti Panathinaikosissa Euroliigan mestaruuden kaudella 2006–2007 sekä kaksi Kreikan mestaruutta. Panathinaikosissa Bečirovič jäi pieneen rooliin, mutta pelasi joukkueessa silti kahden kauden ajan. Hän siirtyi vuonna 2008 Lottomatica Romaan kolmen vuoden sopimuksella, jolloin hän saisi pelata suuremmassa roolissa. Lottomatican paidassa hänet valittiin kaudella 2008–2009 marraskuun pelaajaksi. Vuonna 2009 Bečirovič palasi KK Union Olimpijaan. Hän ei pelannut koko kautta seurassa, sillä tammikuussa 2010 Bečirovič siirtyi Olimpia Milanoon. Lokakuussa hän vaihtoi Türk Telekomiin. === Maajoukkue === Bečirovič voitti alle 20-vuotiaiden Euroopan mestaruuden vuonna 2000. Maajoukkueen kanssa hän on pelannut vuosien 1999, 2001 ja 2005 EM-kisoissa. == Lähteet == == Aiheesta muualla == *Euroliigan pelaajaprofiili *DraftExpressin pelaajaprofiili *NBA:n pelaajaprofiili Luokka:Slovenialaiset koripalloilijat Luokka:Vuonna 1981 syntyneet Luokka:Elävät henkilöt
Yhtiönpuisto

Yhtiönpuisto eli Wahrenin puisto (aiemmin Tehtaanpuisto) on Forssassa Keskustan kaupunginosassa sijaitseva puisto. Puiston nimien taustalla ovat Forssa-yhtiö, puiston lähellä toiminut tehdas ja Forssan teollisuusyhdyskunnan perustaja Axel Wilhelm Wahren. Puistoa alettiin rakentaa jo 1800-luvun puolivälissä kehräämön perustamisen jälkeen. Yhtiönpuisto on kulttuurihistoriallinen englantilaistyyppiseksi rakennettu puisto, jossa on vanhoja puistolehmuksia, metsätammia ja vuorijalavia sekä oleskelualue suihkulähteineen. Puiston laidoilla sijaitsee aikoinaan yhtiön päälliköille rakennettuja asuinrakennuksia. Entinen tehtaanjohtajan asunto toimi pitkään ravintolana. Nykyään rakennus on yksityiskäytössä. Tehtaankoulu siirrettiin puiston laitaan 1970-luvulla kerrostalon parkkialueen tieltä. Rakennus siirrettiin kokonaisena alle rakennetun rautatienpätkän avulla. ==Lähteet== ==Aiheesta muualla== * Forssan kansallinen kaupunkipuisto: Kaupungin vihreät keitaat - puistojen historiaa * Kehräämöalue Luokka:Forssan puistot
Konstantin Kozejev

Konstantin Kozejev (, s. 1. joulukuuta 1967, Kaliningrad, Neuvostoliitto) on venäläinen kosmonautti. Kozejev valmistui insinööriksi Moskovan ilmailuinstituutista. Hänet valittiin kosmonauttikoulutukseen 9. helmikuuta 1996 ja hän lensi Sojuz TM-33-lennolla vuonna 2001. == Aiheesta muualla == Luokka:Venäläiset avaruuslentäjät Luokka:Vuonna 1967 syntyneet Luokka:Elävät henkilöt
Tomáš Skuhravý

Tomáš Skuhravý (7. syyskuuta 1965, Přerov nad Labem, Tšekkoslovakia) on tšekkiläinen jalkapalloilija. Skuhravý edusti maajoukkuetasolla sekä Tšekkoslovakiaa että Tšekkiä. Hän pelasi Italian MM-kisoissa 1990 tehden viidessä ottelussa viisi maalia. Hän oli turnauksen toiseksi paras maalintekijä italian Salvatore Schillacin jälkeen. == Lähteet == Luokka:Tšekkiläiset jalkapalloilijat Luokka:Tšekkoslovakialaiset jalkapalloilijat Luokka:Vuonna 1965 syntyneet Luokka:Elävät henkilöt
Parsifal

__notoc__ Parsifal on Wolfram von Eschenbachin keskiaikainen ritarieepos. 24 812 säettä käsittävä Parsifal syntyi 1200-luvun ensimmäisellä vuosikymmenellä. Tarinassa yhdistyvät kaksi suurta traditiota: taru pyhästä Graalista sekä kuningas Arthurin (Artusin) pyöreän pöydän ritareiden tarinat. Eschenbachin tarinassa Parsifal oli ylhäisen ritari Gahmuretin poika, joka ei ehtinyt koskaan nähdä isäänsä elävänä. Parsifalin äiti, kuningatar Herzeleide, joka halusi poikansa välttävän kuuluisan ritari-isänsä kohtalon, kasvatti poikansa metsämajassa, ettei tämä saisi koskaan kuulla sanaakaan ritariudesta. Pahaksi onneksi murrosikäinen Parsifal kohtasi metsässä Artusin ritareita, joita hän aluksi luuli jumaliksi. Upeista ritarivarusteista viehättynyt Parsifal halusi myös ritariksi, joten äiti, joka halusi poikansa palaavan takaisin luokseen, varusti matkalle lähtevän poikansa surkealla hevosella, hullunkurisilla vaatteilla ja kelvottomilla matkaohjeilla. Herzeleide kuitenkin kuoli Parsifalin tietämättä sydänsuruun välittömästi kun tämä oli kadonnut äitinsä näkyvistä. Kehnoista ohjeista ja varustuksestaan huolimatta Parsifal onnistui pääsemään Artusin hoviin, jossa hän kuuli Graalista. Täydellisyyttä tavoittelevana, vilpittömänä ja hiukan naiivina mutta kuninkaallisen olemuksen omaavana nuorukaisena hän halusi löytää myös tämän myyttisen esineen, jota pyöreän pöydän ritarit etsivät. Eräänä yönä Parsifal tietämättään yöpyykin Graalin linnassa, mutta koska hän ei osaa osoittaa oikeanlaista myötätuntoa linnassa asuvalle, kärsivälle kuninkaalle, Anfortakselle, heitetään hänet aamulla linnasta ulos. Kun Artusin ritarit myöhemmin saavat kuulla Parsifalin kokemuksesta, saa Parsifal tietää olleensa linnassa, jota kaikki ritarit etsivät. Kiusaantunut Parsifal päättää löytää linnan ja Graalin uudestaan, mutta tällä kertaa sen löytäminen ei olekaan yhtä helppoa. Pitkän tien kuljettuaan Parsifal lopulta löytää etsimänsä. Eschenbachin teoksessa kuvataan laajasti myös ritari Gawanin seikkailuja, joka oli Artusin sisarenpoika ja Kundrien veli, ja etäistä sukua Parsifalille. Parsifalia pidetään yhtenä saksankielisen kirjallisuuden varhaiskauden suurimmista klassikoista , sekä erinomaisena kuvauksena ihmisen kasvusta nuoruuden tietämättömyydestä ja vilpittömyydestä oikeanlaiseen nöyryyteen ja tietoisuuteen. ==Katso myös== * Percival == Lähteet == * === Viitteet === ==Aiheesta muualla== * Parzival kokotekstinä ('Bibliotheca Augustana') Luokka:Ritariromaanit Luokka:Saksalaiset romaanit Luokka:Tarut kuningas Arthurista
Nokia 5220

Nokia 5220 XpressMusic on Nokian huhtikuussa 2008 esitelty GSM-puhelin. Markkinoille puhelin tuli saman vuoden heinäkuussa. Puhelinta myytiin punaisena, vihreänä ja sinisenä. Puhelin painaa 78 grammaa ja sen mitat ovat 108 × 43,5 × 10,5 mm. Puhelin sisältää seuraavat sovellukset ja toiminnot: * Musiikkisoitin * Bluetooth * Kamera * 3,5 mm kuulokeliitäntä * Multimediayhteydet * Java-tuki * Laskin * Kalenteri * FM-radio == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet * Nokia 5220 - Tuki * Puhelimen teknisiä tietoja Puhelinvertailu.com -sivustolla Luokka:Nokian matkapuhelimet Luokka:Vuoden 2008 matkapuhelimet
At the Rainbow

At the Rainbow on Focus -yhtyeen vuonna 1973 julkaistu livealbumi. Albumi äänitettiin Lontoossa, Rainbow -teatterissa 5.5.1973. Bändi oli keväällä 1973 studiossa nauhoittamassa kolmannen studio-albumin materiaalia, mutta päätyikin live-levyn julkaisemiseen. Näitä nauhoituksia käytettiin myöhemmin julkaistavalla Ship of Memories –albumilla. At the Rainbow -albumin tuottajana toimi mm. Eric Claptonin, John Mayallin ja Fleetwood Macin kanssa yhteistyötä tehnyt Mike Vernon. ==Kappalelista== ===LP-julkaisu=== ===CD-julkaisu 1988=== ==Kokoonpano== *Thijs van Leer – kosketinsoittimet, huilu, laulu *Jan Akkerman – kitara *Bert Ruiter – bassokitara *Pierre van der Linden – rummut == Lähteet == Luokka:Vuoden 1973 konserttitallenteet Luokka:Focuksen albumit
Rentopäivänkilo

Rentopäivänkilo eli gotlanninpäivänkiloUrsing, Björn; Wanntorp Hans-Erik; Hiitonen, Ilmari [kääntäjä]; Kurtto, Arto [toimittaja]; Helyranta, Leena [toimittaja]: Otavan värikasvio, uudistettu laitos, s. 172. Otava, 2005. ISBN 9789511196631. (Fumana procumbens) on päivännoutokasveihin kuuluva kasvilaji. Se on rento, haaroittuva varpu, joka kasvaa yleensä 3–15 cm korkeaksi. Sen kasvupaikkoja ovat kalkkipitoiset kalliot. Kasvin lehdet ovat harmaanvihreitä ja neulasmaisia ja ne ovat asettuneet kierteisesti. Rentopäivänkilon kukat ovat noin 1½–2 cm leveitä ja kirkkaankeltaisia. Rentopäivänkilo kukkii tavallisesti kesä-syyskuussa. Sen kukat aukeavat aamulla ja terälehdet tippuvat muutaman tunnin kuluessa. Rentopäivänkilon hedelmä on kolmilokeroinen alaspäinen kota. Rentopäivänkiloa tavataan Pohjoismaista ainoastaan Ruotsissa, Gotlannissa sekä pienillä alueilla Etelä-Ruotsissa.Bo Mossberg, Lennart Stenberg, Maastokasvio, 2007, Värnamo, Tammi, suomeksi toimittanut Seppo Vuokko, sivu 134. == Lähteet == == Aiheesta muualla == * Suomen Lajitietokeskus: Rentopäivänkilo – Fumana procumbens Luokka:Päivänkilot
Scott Cunningham

Scott Douglas Cunningham (27. kesäkuuta 1956 Michigan – 28. maaliskuuta 1993) oli yhdysvaltalainen kirjailija, joka kirjoitti useita teoksia wiccasta ja muista uusiin uskontoihin liittyvistä aiheista. Hänen teoksensa Wicca: Opas wiccan harjoittajalle (1988, suom. 2002) oli eräs menestyneimpiä wiccasta kirjoitettuja kirjoja. == Suomennetut teokset == * * Luokka:Yhdysvaltalaiset tietokirjailijat Luokka:Uuspakanat Luokka:Vuonna 1956 syntyneet Luokka:Vuonna 1993 kuolleet
Älä sano ei

Älä sano ei on suomalaislaulaja Kirkan 11. studioalbumi vuodelta 1985. Albumi oli viimeinen, jonka Kirka teki CBS-levy-yhtiölle ja siirtyi seuraavana vuonna Naim Sadikin johtamalle Flamingo Music -levy-yhtiölle. Albumin tunnetuimpia kappaleita ovat ”Kahden hullun matka” ja ”Soitin vain kun taas sua kaipaan”, joista jälkimmäinen on käännöskappale Stevie Wonderin kappaleesta ”I Just Called to Say I Love You”. Kappale olikin parhaimmillaan jukeboxien seitsemänneksi soitetuin single. Kirka osallistui samana vuonna television Kevään sävel -laulukilpailuun levyn kappaleella ”Muistaa voin päivät nuo” sijoittuen kolmanneksi. Albumi julkaistiin CBS-levymerkillä LP-levynä ja C-kasettina. Vuonna 1990 julkaistiin uudet painokset LP-levynä ja C-kasettina sekä ensi kertaa myös CD-levynä. == Kappaleet == Kaikki kappaleet sovittanut Kassu Halonen, ellei toisin mainita. === A-puoli === # # # # # === B-puoli === # * # # # # LP-levyn (CBS 26 535) takakannen, sisäliitteen ja levykeskiön tiedot. == Kokoonpano == === Muusikot === * Kirka – laulu, taustalaulu (6) * Juha Björninen – kitarat (1-4, 7, 9) * Kassu Halonen – kapellimestari (1, 3-7, 9), syntetisaattorit (1, 3-7, 9), taustalaulu (1, 3-7, 9-10) * Kisu Jernström – taustalaulu (6) * Esa Kaartamo – kapellimestari (8), syntetisaattorit (8) * Jari-Pekka ”Jartsa” Karvonen – rummut (2), lyömäsoittimet (1) * Ari Kataja – bassokitara (2) * Marjo-Riitta Kervinen – taustalaulu (2) * Heikki Keskinen – saksofoni (8) * Edu Kettunen – syntetisaattorit (10), taustalaulu (10) * Jari Laasanen – Linn– (1, 3-9) ja Fairlight-ohjelmointi (1, 3-10), syntetisaattorit (10) * Peter Lerche – kitarat (2) * Kari Litmanen – kapellimestari (2), kosketinsoittimet (2) * Janne Louhivuori – kitara (6), bassokitara (6) * Veli-Matti Maijanen – bassokitara (10) * Martti Metsäketo – taustalaulu (2) * Kari Miettinen – rummut (10) * Jarmo Nikku – kitara (10) * Pertti ”Pepa” Päivinen – saksofoni (3) * Hans Rautio – lyömäsoittimet (2; Simmons-räjähdys: 2) * Jokke Seppälä – taustalaulu (1, 3-5, 7, 9) * Irma Tapio – taustalaulu (2) * Pepe Willberg – taustalaulu (1, 3-5, 7, 9) === Tuotanto === * Juha Heininen – äänitys (Millbrook Studio; 2 (päällesoitot ja miksaus)) * Jorma Hämäläinen – äänitys (MTV-studio 1; 2 (pohjat)) * Jari Laasanen – äänitys (RM-studio; 1, 3-10) * Hans Rautio – vastaava tuottaja, tuottaja (2) * Henrik Schütt – valokuvat * Tapsa Rantanen – kansi (Private Eye) * Kassu Halonen – tuottaja * Esa Kaartamo – tuottaja (8) * Edu Kettunen – tuottaja (10) * Kari Litmanen – tuottaja == Lähteet == == Aiheesta muualla == * Älä sano ei Suomen äänitetietokannassa Luokka:Vuoden 1985 albumit Luokka:Kirkan albumit Luokka:Kassu Halosen tuottamat albumit Luokka:Esa Kaartamon tuottamat albumit
Katkeravesirikko

Katkeravesirikko (Elatine hydropiper) on vesirikkokasvien heimoon kuuluva kasvilaji. Se on pienikokoinen ja suikertava vesikasvi, joka kasvaa matalissa rantavesissä. Sen pituus on yleensä noin 3–12 cm. Sen lehtiasento on vastakkainen ja lehtilavat ovat soikeita. Katkeravesirikko kukkii kesä–syyskuussa ja sen kukat ovat pieniä sekä vaatimattomia ja ne sijaitsevat lehtihangoissa. Katkeravesirikkoa kasvaa Suomessa melko yleisenä koko maassa käsivarren Lappia ja Ahvenanmaata lukuun ottamatta. == Lähteet == * Ursing, Björn; Wanntorp Hans-Erik; Hiitonen, Ilmari [kääntäjä]; Kurtto, Arto [toimittaja]; Helyranta, Leena [toimittaja]: Otavan värikasvio, uudistettu laitos, s. 170. Otava, 2005. ISBN 9789511196631. == Aiheesta muualla == * Suomen Lajitietokeskus: Katkeravesirikko (Elatine hydropiper) * Kasviatlas 2022: Katkeravesirikon (Elatine hydropiper) levinneisyys Suomessa. * United States Department of Agriculture (USDA): Elatine hydropiper Luokka:Vesirikot
Alfred Zeisler

Alfred Zeisler (26. syyskuuta 1892 Chicago, Illinois, Yhdysvallat – 1. maaliskuuta 1985 Camano Island, Washington, Yhdysvallat) oli saksalainen näyttelijä, elokuvatuottaja, -ohjaaja ja -käsikirjoittaja. Zeislerin ensimmäinen elokuva oli Fritz Langin ohjaama Väsynyt kuolema, jossa hän toimi apulaisohjaajana. Zeisler teki elokuvaan Rivalen (1923) ensimmäisen käsikirjoituksensa. Hän tuotti urallaan 29 elokuvaa ja ohjasi 16. == Valikoitu filmografia == *Musta kirjekuori (Das Schwarze Kuvert, 1922); käsikirjoittaja *Miehet ennen avioliittoa (Männer vor der Ehe, 1927); käsikirjoittaja *Sataman houkutus lintu (Die Carmen von St. Pauli, 1928); näyttelijä ja tuottaja *Hänen eronsa syy (Sein Scheidungsgrund, 1931); ohjaaja *Valencian valkoiset orjat (L'étoile de Valencia, 1933); tuottaja *Liian paljon rahaa (The Amazing Quest of Ernest Bliss, 1936); ohjaaja ja tuottaja *Operaatio Cicero (5 Fingers, 1952); näyttelijä *Erämaan rotat (The Desert Rats, 1953); näyttelijä Luokka:Saksalaiset näyttelijät Luokka:Saksalaiset elokuvatuottajat Luokka:Saksalaiset elokuvaohjaajat Luokka:Saksalaiset elokuvakäsikirjoittajat Luokka:Vuonna 1892 syntyneet Luokka:Vuonna 1985 kuolleet
Gerda Maurus

Gerda Maurus, syntyjään Gertrud Maria Pfiel, (25. elokuuta 1903 Breitenfurt, Ala-Itävalta, Itävalta-Unkari – 31. heinäkuuta 1968 Düsseldorf, Länsi-Saksa) oli itävaltalainen näyttelijä. Maurus esiintyi teattereissa ensimmäistä kertaa 15-vuotiaana Wienissä. Myöhemmin hän jatkoi teatteriuraansa Münchenissä kaupunginteatterissa ja 1920-luvun lopulla Berliinissä Deutsches Theaterissa. Ensimmäisen elokuvaroolinsa Maurus teki Fritz Langin vakoilujännärissä Vakoilija. Lang piti Mauruksen esiintymisestä niin paljon, että tämä näytteli myös Langin seuraavassa elokuvassa Matka kuuhun. Maurus näytteli noin kahdessakymmenessä äänielokuvassa, muttei saanut erityisen suurta suosiota. Hän keskittyikin enemmän teatterilavoille. Maurus esiintyi teattereissa Berliinissä, Wienissä, Münchenissä ja Düsseldorfissa. Vuonna 1937 Maurus meni naimisiin ohjaaja Robert A. Stemmlen kanssa. Parin ainoa lapsi, Philine, syntyi 1943. Luokka:Itävaltalaiset näyttelijät Luokka:Vuonna 1903 syntyneet Luokka:Vuonna 1968 kuolleet
Cervélo TestTeam

Cervélo TestTeam (UCI-tunnus CTT) oli maantiepyöräilyn ammattilaistalli, joka toimi vuosina 2009–2010. Se kilpaili pääasiassa UCI Continental Circuits -tason kilpailuissa, mutta osallistui myös UCI ProTour -kilpailuihin. Tallin pääsponsori oli pyöränvalmistaja Cervélo. Talli perustettiin vuonna 2008, kun Team CSC, joka oli pitkään käyttänyt Cervélon pyöriä, luopui niistä kauden jälkeen. Cervélo TestTeamin joukkueessa ajoivat muun muassa Ranskan ympäriajon 2008 voittaja Carlos Sastre, kirimiehet Thor Hushovd ja Heinrich Haussler sekä Simon Gerrans, José Ángel Gómez Marchante ja Andreas Klier. Tallin toiminta loppui kauden 2010 jälkeen, ja se yhdistyi Garmin-tallin kanssa Garmin- Cervélo-joukkueeksi kaudelle 2011. == Lähteet == == Aiheesta muualla == *Virallinen sivusto Luokka:Pyöräilytallit Luokka:Sveitsin pyöräily
Sabbataari

Sabbataari on kristitty, joka viettää lepopäivää lauantaina sunnuntain sijaan. Tämä sapatti alkaa perjantai-illan auringonlaskusta ja päättyy lauantai-illan auringonlaskuun. Tätä viikoittaista sapattia vietetään maailman luomisen muistojuhlana. Omat työt ja askareet pannaan syrjään ja muistellaan Jumalan työtä. Merkittävin kristitty kirkko, joka harjoittaa sapattia, lienee Adventtikirkko. Sen jäseniä kutsutaan seitsemännen päivän adventisteiksi. Luokka:Kristilliset käsitteet
Mickey Mantle

Mickey Charles Mantle (20. lokakuuta 1931 – 13. elokuuta 1995) oli yhdysvaltalainen baseballpelaaja, joka pelasi New York Yankeesissa vuosina 1951–1968. Hän oli 16-kertainen All-Star-pelaaja ja pääsi National Baseball Hall of Fameen vuonna 1974. Hän oli kolmesti American Leaguen arvokkain pelaaja (MVP), ja hänen pelipaitansa numero 7 on jäädytetty. Mantlen uraa kuitenkin varjosti jossain määrin osteomyeliitti, jonka hän sai nuorena.http://www.themick.com/mini-bio.htm Mantlelle kehittyi myös alkoholiongelma; hän oli vuosikymmenten ajan alkoholin väärinkäyttäjä.http://sportsillustrated.cnn.com/baseball/mlb/features/1998/yankees/galleries/cover31.html Hän sairasti C-hepatiittia sekä kirroosia, ja kesäkuussa 1995 hänelle tehtiin maksansiirto. Mantle kuoli maksasyöpään Dallasissa elokuussa 1995.http://www.baseball-almanac.com/deaths/mickey_mantle_obituary.shtml == Lähteet == == Aiheesta muualla == * Mickey Mantle Baseball-reference.comissa * Mickey Mantle National Baseball Hall of Fame and Museumin sivuilla Luokka:Yhdysvaltalaiset baseballpelaajat Luokka:Vuonna 1931 syntyneet Luokka:Vuonna 1995 kuolleet
Tapparan SM-liigakausi 2009–2010

SM-liigakaudella 2009-2010 Tapparan lopullinen sijoitus oli 7. ==Sarjataulukko== Sija Joukkue O V T H P 1 JYP 58 31 12 15 111 2 KalPa 58 31 11 16 109 3 Lukko 58 30 12 16 107 4 HIFK 58 30 8 20 104 5 HPK 58 26 10 22 91 6 TPS 58 25 8 25 89 7 Tappara 58 24 10 24 86 8 Blues 58 19 16 23 82 9 Kärpät 58 21 11 26 81 10 Jokerit 58 22 8 28 78 11 SaiPa 58 20 11 27 77 12 Pelicans 58 18 13 27 73 13 Ässät 58 18 11 29 72 14 Ilves 58 17 7 34 58 ==Pudotuspelit== Villi kortti -kierros Tappara - Jokerit 2-1 (5-3, 4-5, 4-2) Puolivälierät KalPa - Tappara 4-2 (4-1, 2-4, 3-2(jatkoerä), 2-3, 4-3 (jatkoerä), 2-1 (jatkoerä)) ==Lopputulokset== 1\. TPS 2\. HPK 3\. JYP 4\. KalPa 5\. Lukko 6\. HIFK 7\. Tappara 8\. Kärpät 9\. Blues 10\. Jokerit 11\. SaiPa 12\. Pelicans 13\. Ässät 14\. Ilves ==Aiheesta muualla== *Tapparan jääkiekkojoukkueen kotisivut *Tappara Fan Club *Ex-Tapparat *Tapparan historia 2009–2010
Estadio Gran Parque Central

Estadio Gran Parque Central eli Parque Central on stadion Montevideossa, Uruguayssa. Stadion on Club Nacional de Footballin kotikenttä. Stadion oli yksi jalkapallon MM-kisojen 1930 areenoista: Parque Centralilla pelattiin kuusi 1. kierroksen peliä. ==Lähteet== == Aiheesta muualla == Luokka:Uruguayn jalkapallostadionit Luokka:Montevideon urheilu
Keuruun vaakuna

Keuruun kaupungin vaakuna on saanut aiheensa maataloudesta ja seudulla aikoinaan kirkkoveneillä tehdyistä kirkkomatkoista. Vaakunan on suunnitellut Olof Eriksson, ja se vahvistettiin käyttöön 30. joulukuuta 1952. Vaakunan selitys on ”punaisessa kentässä kaksi hopeavarstaa ristikkäin ja yläpuolella hopealakio, jossa musta kirkkovene”. == Lähteet == * Luokka:Suomen kuntien vaakunat Vaakuna